Pau Andreu i Adela Beiro: "La Camerata ESMUC Quartet Casals és una extensió del Quartet Casals"

Wed, 30 Nov 2022 17:50:00 +0000

La violinista Vera Martínez Mehner i el viola Jonathan Brown del Quartet Casals i els estudiants de l'ESMUC Adela Beiro i Pau Andreu, membres de la Camerata ESMUC Quartet Casals, ens han donat els detalls del concert que aquesta formació de corda, encapçalada per Vera Martínez Mehner, Abel Tomàs, Jonathan Brown i Arnau Tomàs, oferirà aquest divendres al Petit Palau del Palau de la Música Catalana amb el Quartet Atenea. Hi interpretaran obres de Wolfgang Amadeus Mozart. La Camerata ESMUC Quartet Casals va néixer l'any 2009 amb la voluntat de ser una formació de corda estable dins l'Escola Superior de Música de Catalunya. La formació aplega estudiants dels últims cursos del Grau d'Interpretació de Música Clàssica i Contemporània, juntament amb els membres del Quartet Casals, que actuen com a primers faristols. Habitualment actuen sense director i es caracteritzen per la complicitat, l'aprofundiment tècnic en el detall i l'expressivitat interpretativa.