El Cor Geriona ofereix l'espectacle "Veus de dona" a l'Auditori de Girona

Fri, 20 Dec 2024 17:30:00 +0000

Demà dissabte, l'Auditori de Girona acollirà un concert especial del Cor Geriona, la tradicional cita nadalenca del conjunt coral, que aquest cop pren l'univers femení com a inspiració i fil conductor. "Veus de dona" és el títol d'aquest espectacle, que comptarà, a més, amb les seccions infantil i juvenil del Cor Geriona i amb convidats especials per a l'ocasió. És un muntatge més del cor de l'auditori gironí, conegut per les seves creacions basades en l'excel·lència vocal i escènica i convertit en mediàtic fa un temps en participar en el programa televisiu "Oh Happy Day". Ara, el fil argumental són les etapes vitals de la dona. N'hem parlat amb Imma Pascual, directora del Cor Geriona (a la foto) i del Geriona Infantil, a més de directora musical d'aquest espectacle.