Bolsi: "Qualsevol persona sensible veu que darrere de les Passions de Bach hi ha alguna cosa màgica"

Wed, 22 Mar 2023 17:50:00 +0000

Corrado Bolsi, director artístic i musical de l'Orquestra de Cambra de Granollers, i l'actriu i directora d'escena Maria Manau ens han parlat del concert "Passions de Bach" que oferiran aquest diumenge al Teatre Auditori de Granollers la soprano Irene Mas, la contralt Eulàlia Fantova, el tenor Matthew Thomson i el baix Ferran Albrich, amb el Veus - Cor Infantil Amics de la Unió, el Cor de Cambra de Granollers i l'Orquestra de Cambra de Granollers, amb Adama Sylla com a recitadora. Plegats interpretaran la combinació dels passatges més bonics i emblemàtics de les dues grans Passions de Bach, les basades en els evangelis de Mateu i Joan. Corrado Bolsi ha fet una selecció de les intervencions que canta l'evangelista en les dues Passions, i n'ha fet una traducció per tal que la història sigui fàcil d'entendre i seguir, i Maria Manau ha seleccionat els actors i s'encarrega de la direcció escènica.