Fem un tast de l'últim disc de Xavier Baró que es podrà sentir demà al Barnasants

Fri, 01 Apr 2022 16:23:00 +0000

Entre l'àmplia programació del Festival Barnasants, avui ens fixem en una proposta que sonarà demà, dissabte, a Sant Llorenç d'Hortons (Alt Penedès): les cançons de l'últim disc de Xavier Baró, cantautor de terres lleidatanes amb una llarga i sòlida trajectòria en el món de la cançó, que fa temps que treballa amb un so i un estil personals, plens de reivindicació però també de molta poesia. En l'últim disc, "La veu de la muntanya", el dotzè de la seva discografia, s'apropa a l'essència de la seva feina. N'hem parlat amb el mateix Xavier Baró.