El Cor Jove de l'Orfeó Català interpreta "Carmina Burana" al Palau de la Música Catalana

Mon, 01 Feb 2021 07:20:00 +0000

Una de les primeres cites musicals d'aquesta setmana i, per tant, del mes de febrer, és el concert que oferiran avui a les 8 del vespre, al Palau, el Cor Jove de l'Orfeó Català, que hi interpretarà la cèlebre cantata "Carmina Burana" de Carl Orff.
El cor estarà dirigit per Esteve Nabona i l'acompanyaran el conjunt de percussions de l'Orquestra Simfònica del Vallès i els pianistes de l'Escola Coral de l'Orfeó Català, Pau
Casan i Josep Surinyac. A més, també s'ha convidat els solistes vocals locals Serena Sáenz (soprano), Beñat Egiarte (tenor) i Germán de la Riva (baríton).
Aquesta és una de les produccions programades que s'ha pogut mantenir malgrat les restriccions de la pandèmia que, amb tot, es deixen notar des de fa mesos als assajos. Ens ho explica Esteve Nabona.