"És important per a la llengua i la cultura catalanes que es facin projectes com 'Prop del mar!'"

Thu, 18 Apr 2024 16:20:00 +0000

Daniel Blanch, president de l'Associació Joan Manén (a la dreta), i Sigfrid Quer, president de l'Associació El Cor Canta, ens han presentat el concert "Prop del mar!", que commemora el centenari de la mort d'Àngel Guimerà i Joan Salvat-Papasseit, dues figures cabdals de la literatura catalana. Així doncs, "Prop del mar!" permetrà gaudir de les obres de quatre compositors catalans que es van inspirar en textos dels dos autors per compondre-les: Francesc Pujol, Enric Morera, Eduard Toldrà i Gerard López Boada. El concert es farà el 24 d'abril al Palau de la Música Catalana i es repetirà al Teatre Fortuny de Reus i al Teatre Àngel Guimerà del Vendrell, els dies 26 i 27, respectivament. El concert comptarà amb la participació de destacats solistes: Serena Sáenz (soprano), Roger Padullés (tenor) i Guillermo Pastrana (violoncel), acompanyats per El Cor Canta i l'Orquestra Simfònica Camerata XXI, dirigida per Néstor Bayona.