El LAC de Tavertet acull, aquest divendres, el concert "A rite of summer"

Mon, 19 Jun 2023 13:00:00 +0000

Divendres, nit de Sant Joan, al Laboratori d'Arts Contemplatives (LAC) situat a Tavertet, a Osona, s'hi ha programat una proposta singular, amb la primera edició d'un festival de música i art contemplatiu que ben segur que no deixarà indiferent cap dels assistents. Avui ens hem volgut fixar en aquesta iniciativa que, en l'àmbit musical, compta amb la presència de tres artistes del prestigiós segell discogràfic ECM: el pianista Nik Bärtsch (entre altres coses, creador de l'anomenat zen-funk), la violoncel·lista Anja Lechner i el baixista i compositor Björn Meyer. El concert duu el títol d'"A rite of summer" i posa en valor la filosofia contemplativa del budisme, un entorn mental i espiritual que marca el funcionament del LAC des de la seva creació. N'hem parlat amb el lama Norbu.