Ivo Sans: "El que faig és presentar la música com a art plàstica"

Wed, 17 Mar 2021 18:00:00 +0000

En el marc del cicle "Sampler Sèries" de L'Auditori de Barcelona, dedicat a les músiques de nova creació, el creador i percussionista Ivo Sans, acompanyat per tres col·laboradors, oferirà el dissabte 20 de març, a partir de les 11 del matí, a la Fundació Joan Miró, la performance "Standing and Sitting", que trasllada a les sales del museu una jornada laboral seva de set hores. Durant la performance, Sans interactuarà amb la "bailaora" Sònia Sánchez, el saxofonista Jaume Ferrer i l'humorista Miguel Noguera. Ivo Sans és un dels artistes més eclèctics en l'escena de l'exploració sonora, una activitat que ultrapassa el marc convencional del free-jazz i la música experimental. Company d'escenari assidu d'Agustí Fernández i Evan Parker, Sans abraça també una faceta d'artista plàstic en què la desmaterialització, la fragilitat, la simplicitat i l'absència són vectors fonamentals. Avui hem pogut conversar amb ell de la seva performance.