"La música negra és molt portable, desenfadada, et fa ballar i et fa sentir coses"

Mon, 13 Dec 2021 17:20:00 +0000

La cantant Koko Jean Davis; Víctor Puertas, harmònica i veu (a l'esquerra), i Dani Baraldés, guitarra (a la dreta), tres dels quatre components del grup Koko Jean and The Tonics, han vingut a presentar-nos el seu nou disc titulat "Shaken & Stirred", editat per Buen ritmo, que és el seu flamant àlbum de debut amb grans dosis de soul, blues, rhythm and blues i rock'n'roll, tot envoltat de l'esperit musical de Nova Orleans. Dels 12 temes que conté (la majoria són de nova creació i una versió), ens n'han interpretat un en directe i la seva actuació la podreu veure a l'Instagram de @catalunyamusica. Durant els propers dies, la banda presentarà aquest nou àlbum amb concerts a Tarragona, Lleida, Madrid i Vitòria.