Es publica el llibre "Jaume Tribó: memòries d'un apuntador" de Jaume Radigales

Wed, 17 Nov 2021 17:22:00 +0000

"Jaume Tribó: memòries d'un apuntador" és el títol del llibre que signa Jaume Radigales i que aquest migdia s'ha presentat al Saló dels Miralls del Gran Teatre del Liceu. El subtítol, "Records des del coverol del Gran Teatre del Liceu", ofereix encara més pistes sobre el contingut d'aquest volum, fruit d'hores i hores de conversa entre tots dos Jaumes per tal de refrescar la memòria, treure a la llum i deixar per escrit els records i les anècdotes que expliquen, també, una part important de la història del Liceu dels últims 50 anys. N'hem parlat amb el mateix Jaume Tribó i amb Jaume Radigales.