El Gran Teatre del Liceu presenta la nova temporada 2025-26

Wed, 07 May 2025 16:25:00 +0000

La nova temporada del Liceu oferirà un total de 195 funcions amb dotze títols d'òpera, a més de les tres microòperes de nova creació i l'òpera "Els Stuntmen", que es representarà al Teatre Lliure. A més, hi haurà setze funcions de dansa amb quatre espectacles diferents (un dels quals és una coproducció); vuit concerts o recitals a la Sala Gran, i vuit activitats al Foyer i en altres sales de l'equipament. El repertori es distingeix per la combinació de varietat i caràcter, tot i que lògicament és difícil trobar un denominador comú a músiques tan diverses. N'ha parlat en roda de premsa el director artístic del Liceu, Víctor Garcia de Gomar.