La periodista Alba Nogueras publicarà un llibre d'entrevistes a compositors catalans

Tue, 16 Feb 2021 07:20:00 +0000

"Un espai al pentagrama. Retrat generacional sobre la creació interdisciplinària" és el títol del llibre que la periodista i crítica musical Alba Nogueras està preparant i que d'aquí pocs mesos publicarà l'editorial de música catalana FICTA, gràcies a una beca del programa SOS Cultura de la Fundació Carulla.
Es tracta d'un recull d'entrevistes a dotze compositors clàssics del nostre país que tenen en comú la tendència a la interdisciplinarietat i que expliquen una manera d'entendre l'art de forma personal a partir de vivències o reflexions pròpies.