"A partir del Cançoner de Juana I de Castella vam descobrir els cançoners de la resta d'infantes"

Tue, 28 Feb 2023 17:50:00 +0000

Dues de les components del trio valencià Piacere dei Traversi, Carmen Botella (al mig de la foto) i Laura Palomar (a la dreta de la foto), ens han presentat el seu últim disc, "Elogio de las infantas. Música y literatura para las hijas de los Reyes Católicos". Piacere dei Traversi ha estat guanyador dels Premis GEMA com a Millor Grup Espanyol del Renaixement i finalista en dues ocasions en els Premis Carles Santos, i en el seu tercer àlbum ens transporta a la cort espanyola del segle 15. La soprano Carmen Botella i Laura Palomar i Marisa Esparza (esquerra a la foto), flautes travesseres renaixentistes, donen vida a la formació, que és l'única agrupació musical de l'Estat espanyol de veu i dues flautes travesseres renaixentistes.