"El Concentus Musicus de Viena m'ha convidat a actuar al Musikverein en un concert dissenyat per mi"

Tue, 12 Dec 2023 17:40:00 +0000

La soprano catalana María Hinojosa és la cantant convidada a actuar al Concert de Nadal de la Fundació Salvat, que es farà dijous al Palau de la Música Catalana, on actuarà amb els solistes vocals guanyadors de la Salvat Beca Bach 2024, el Cor Bruckner Barcelona i el Bach Collegium Barcelona, dirigits per Pau Jorquera. A més, també ens ha parlat del concert que oferirà amb el Concentus Musicus de Viena i que ha dissenyat ella mateixa a petició d'aquesta prestigiosa formació, a la sala gran del Musikverein de Viena, el 17 de febrer. Aquest concert serà el seu debut a la sala gran de l'auditori vienès, on Hinojosa interpretarà un programa dedicat a àries de compositors espanyols.