"A 'Pantalla i calla' fem reflexionar sobre l'ús de les tecnologies digitals per part dels infants"

Mon, 19 May 2025 16:40:00 +0000

El compositor Albert Gumí i l'escriptor i divulgador musical David Puertas (d'esquerra a dreta) ens han donat els detalls de l'òpera bufa "Pantalla i calla", amb música i lletra elaborades per ells dos, respectivament, que han escrit per encàrrec de l'Orquestra Camerata XXI-Ciutat de Reus. S'estrenarà al Teatre Fortuny de Reus els dies 24 i 25 de maig i també es representarà el 31 de maig i l'1 de juny, al Teatre Tarragona de Tarragona. Té la participació tant de cantants professionals com de diferents escoles del Camp de Tarragona, ja que una part molt important del projecte és el paper dels nens i nenes de 5è i 6è de primària com a cantants i actors. Es tracta d'una òpera bufa, és a dir, simpàtica i divertida, que toca un tema molt controvertit i actual: l'ús de les tecnologies digitals per part dels infants i joves.