El Quartet Casals celebra els seus 25 anys amb un nou disc i la II Biennal de Quartets a L'Auditori

Wed, 20 Apr 2022 15:00:00 +0000

La formació catalana és un dels quartets de corda de més prestigi internacional. Avui mateix marxa cap a Hamburg on començarà una gira de concerts per Alemanya i els Països Baixos i, entre els seus pròxims projectes, hi ha l'enregistrament de la integral dels quartets de Mendelssohn. A més, fa poques setmanes ha enllestit la gravació d'una obra de referència com "L'art de la fuga" de Bach que publicarà el seu segell discogràfic habitual, Harmonia Mundi. I una altra manera de celebrar el seu aniversari rodó serà comissariant la segona Biennal de Quartets de L'Auditori, que tindrà lloc del 14 al 17 de setembre i que girarà, precisament, a l'entorn de la temàtica de la fuga. De tot plegat, n'han parlat en roda de premsa, Abel i Arnau Tomàs, membres fundadors del Quartet Casals i el viola de la formació, Jonathan Brown.