Patrícia de No: "Vull que s'entengui que la cultura no és una despesa sinó una inversió"

Thu, 26 May 2022 17:00:00 +0000

La flautista santcugatenca de projecció internacional Patrícia de No és la directora artística d'Angular, el festival internacional de música clàssica de Sant Cugat, que, en la seva primera edició, ha programat cinc concerts del 8 al 15 de juliol a càrrec de formacions, orquestres i solistes tant d'arreu del món com del nostre país i que actuaran a l'escenari que es muntarà a la llotgeta del monestir de Sant Cugat. El festival neix amb vocació de continuïtat i per això s'han creat dues formacions per a l'ocasió: l'Orquestra del Festival Angular i la Slava Ukraini Chamber Orchestra, creada amb músics ucraïnesos vinguts de sis països on hi ha refugiats. El certamen és un somni fet realitat de Patrícia de No, que ha invertit moltes hores de feina per crear-lo, i vol acostar la música a tots els ciutadans de Sant Cugat i crear sinergies amb altres certàmens d'arreu del país. Angular està organitzat i produït pel Servei de Cultura de l'Ajuntament de Sant Cugat.