L'orquestra Laud'Ars, que fa 40 anys, ens presenta la seva propera temporada

Tue, 05 Sep 2023 16:25:00 +0000

Aquesta formació d'instruments de plectre (és a dir, bandúrries, mandolines, llaüts, guitarres i contrabaixos), nascuda a Barcelona però que té la seu a Sant Joan Despí, des de fa 40 anys, porta la seva música arreu. A començaments d'estiu, l'orquestra va presentar la seva propera temporada, guiada pels objectius habituals de difusió del patrimoni musical i divulgació dels seus instruments, la dinamització cultural i la integració i cohesió social i el compromís amb l'enriquiment cultural dels músics i el públic. Lògicament, però, les celebracions de l'aniversari hi tindran un pes important. Ens n'ha donat els detalls Albert Torrebella, director artístic de la formació.