Oriol Padró recorda el músic Carles Riera en una ponència al Museu de Granollers

Wed, 03 Nov 2021 17:25:00 +0000

"Carles Riera Pujal (1956-2009): música i educació musical a Granollers". Aquest és el títol de la ponència que Oriol Padró pronunciarà demà a la tarda al Museu de Granollers, dins del cicle de xerrades del Centre d'Estudis de la capital del Vallès Oriental. Així, aquest músic (a la foto) que va tenir un paper central en la renovació del sector musical a Granollers durant el darrer quart del segle XX i els primers anys del segle XXI tornarà a ser reivindicat, aquesta vegada de la mà d'aquest historiador de l'art i arxiver barceloní que, curiosament, no el va arribar a conèixer personalment.