María Guinand dirigirà les cantaires del Cor de Cambra del Palau en concert

Mon, 05 Jun 2023 03:00:00 +0000

La prestigiosa pedagoga i directora de cors María Guinand (a la foto) dirigirà les cantaires del Cor de Cambra del Palau de la Música Catalana, aquest dissabte a les vuit del vespre al Petit Palau de la sala modernista. Tot i que Guinand ha col·laborat sovint amb molts cors catalans i també amb els de l'Escola Coral de l'Orfeó Català, aquesta serà la primera vegada (després de diversos intents) que dirigirà, com a convidada, un cor de la institució. Amb el pianista Jordi Armengol i Leo Aldrey a la percussió oferiran un programa dedicat a compositors llatinoamericans dels segles XX i XXI, que no se solen programar gaire. N'hem parlat amb ella mateixa.