Casa Amèrica homenatja el músic veneçolà Aquiles Báez amb un concert a Barcelona

Wed, 07 Dec 2022 17:25:00 +0000

L'homenatge al guitarrista i compositor veneçolà serà aquest divendres. Aquiles Báez va ser un músic prolífic i figura important en la difusió de la música d'arrel del país llatinoamericà i els gèneres que hi tenen contacte, que va morir de manera inesperada el mes de setembre passat quan encara no havia acabat una gira europea que també havia arribat a terres catalanes. El concert d'homenatge, amb el títol "De tus hermanos, homenage a Aquiles Báez", que tindrà lloc a la sala Sandaru de Barcelona, el dirigeix musicalment María Elena Medina, violoncel·lista i violagambista que hi participarà amb tots dos instruments. Una quinzena de músics reunits per a l'ocasió, tots amics o col·laboradors de l'homenatjat, repassaran una selecció del més significatiu de l'aportació del guitarrista i compositor.