El cicle "Música +" del Conservatori del Liceu ofereix l'últim concert col·loqui

Mon, 06 May 2024 16:25:00 +0000

El Conservatori del Liceu ha posat en marxa enguany, entre d'altres, un nou cicle de concerts col·loqui titulat "Música +". En el marc d'aquesta programació, que ja ha tractat fins ara la relació de la música amb la natura i les migracions, demà tindrà lloc el tercer i últim concert, dedicat a la fusió entre la música i la física i que es titula "Música i física: exploració del cosmos des de les vibracions". Comptarà amb la participació en la part musical d'alumnes del centre i també amb els comentaris d'Eugenio Coccia, divulgador molt conegut a Itàlia i des de fa poc establert a Barcelona com a director de l'Institut de Física d'Altes Energies de la UAB. N'hem parlat amb el professor de violí del Conservatori del Liceu, Corrado Bolsi (a la foto).