L'editorial Libros del Kultrum publica "La tierra que vio nacer el blues", d'Alan Lomax

Fri, 23 Apr 2021 06:15:00 +0000

L'etnomusicòleg nord-americà Alan Lomax, que als anys 30 i 40 del segle XX va recórrer bona part del delta del Mississipí amb una gravadora portàtil i desenes de quaderns, va recollir testimonis i cançons i va entrar de ple en el què i en el com del gènere americà d'arrels africanes. Anys després ho va convertir en un llibre que es convertiria en una peça clau de l'etnomusicologia, i eina de consulta per a molts crítics, periodistes i estudiosos -sobretot nord-americans- com l'actualment aclamat Ted Gioia. Ara, aquesta obra magnífica l'ha publicada en castellà l'editorial Libros del Kultrum: "La tierra que vio nacer el blues", amb el subtítol "Prosas reunidas de un folclorista legendario". En parlem amb l'editor, Julián Viñuales.