"'El regreso del hijo pródigo' és una de les últimes obres que va compondre Carles Baguer"

Tue, 03 Jun 2025 16:00:00 +0000

Lluís Bertran, editor científic de l'Instituto Complutense de Ciencias Musicales (ICCMU), a la foto, i Dani Espasa, clavecinista i director de Vespres d'Arnadí, ens han parlat de la recuperació de l'oratori "El regreso del hijo pródigo", del compositor català Carles Baguer, que s'interpretarà aquest dissabte, 7 de juny, al Museu Barroc de Catalunya, a Manresa, dins del Festival Espurnes Barroques, en la versió de cinc solistes vocals del nostre país, el Cor de Cambra Francesc Valls i Vespres d'Arnadí, amb el mateix Dani Espasa al capdavant. Aquesta obra ja es va poder escoltar l'1 d'abril passat, a Sant Felip Neri, dins del Festival Llums d'Antiga, i el 5 d'abril passat, a la catedral de Tortosa.