Dudamel dirigeix per primera vegada "La flauta màgica" de Mozart al Liceu

Mon, 20 Jun 2022 16:25:00 +0000

"La flauta màgica", una de les partitures més cèlebres del repertori operístic en general i de Mozart en particular, torna a l'escenari del Liceu en una producció que reuneix múltiples atractius. Així, el teatre recupera l'aclamada producció de David MacVickar estrenada a Londres el 2003, que combina el simbolisme de l'obra amb les formes del conte de fades, però ara situa dalt del podi el director Gustavo Dudamel, que la dirigirà per primera vegada al Liceu. N'han parlat en roda de premsa el mateix mestre veneçolà, que s'alternarà amb Paolo Bortolameolli, que en dirigirà dues funcions, i la soprano Lucy Crowe, que assumirà el rol de Pamina.