"Com a compositora, Pauline Viardot era molt eclèctica: s'impregnava dels seus viatges i amistats"

Mon, 13 Sep 2021 16:20:00 +0000

Gràcies a la soprano i musicòloga Aurèlia Pessarrodona, intèrpret de l'obra de Pauline Viardot, hem pogut conèixer la vida fascinant que va tenir aquesta mezzosoprano i compositora francesa amb arrels espanyoles amb motiu del 200 aniversari del seu naixement, que se celebra aquest any. El seu pare va ser un dels tenors més importants de la història, Manuel García, i Viardot va viatjar arreu d'Europa i va teixir un amplíssim cercle d'amistats. No va rebre una formació reglada de composició i això va fer que no se sentís una compositora de ple dret, tot i que tenia molt de talent. La vida de Pauline Viardot va ser llarga i plena d'èxits i aventures, i per això Aurèlia Pessarrodona està convençuda que es podria fer una sèrie de televisió sobre aquesta carismàtica artista.