Fem un tast del nou disc d'Albert Freixas, "Chroma"

Mon, 24 May 2021 06:15:00 +0000

Albert Freixas publicarà el pròxim 1 de juny, amb el segell Microscopi, el tercer àlbum, amb el qual tornarà a posar en relleu la seva vocació de no associar-se, com a mínim conscientment, a un terreny sonor concret. El cert és que en aquest treball, titulat "Chroma", hi ha molts elements estilístics: tocs de free-jazz, unes gotes de música jamaicana, una mica de pop i, fins i tot, de bossa. És un treball fet a petits passos, en un estudi de gravació de Sabadell, durant el confinament. N'hem parlat amb Albert Freixas mateix.