Trànsits explorarà el paper de la música en els actes litúrgics de les comunitats religioses

Fri, 20 Oct 2023 10:00:00 +0000

Aquest dissabte arrenca la segona edició d'aquest cicle que explora el paper de la música als actes litúrgics de les comunitats religioses de Barcelona. Trànsits està organitzat per L'Auditori i el Museu de la Música amb la col·laboració de l'Ajuntament de Barcelona. Després de l'èxit de l'any passat, en què totes vuit sessions van exhaurir les entrades, se n'han programat deu de noves, amb converses prèvies informatives que donaran a conèixer la diversitat cultural de la ciutat, a través de set ritus religiosos i diferents pràctiques musicals de la mà dels seus protagonistes. Aquest és l'objectiu del cicle. N'han parlat en roda de premsa el director del Museu de la Música, Jordi Alomar, i Jordi Sacasas, representant de l'arquebisbat de Barcelona. Foto: Comunitat Gnawa, feta per Antonio Cansino.