El festival Bachcelona torna amb onze concerts al juliol

Mon, 31 May 2021 06:10:00 +0000

Com tants altres festivals d'estiu, Bachcelona presenta aquest any un cartell ja gairebé normalitzat pel que fa a dimensions i característiques, després que l'any passat quedés reduït a tres concerts. Aquest estiu, n'hi haurà onze, de l'1 al 8 de juliol, que continuaran oferint noves visions i revisions de l'obra del compositor d'Eisenach. El concert inaugural, que tindrà lloc a L'Auditori, tornarà a convidar el violinista i director Shunske Sato (a la foto), que hi oferirà les cantates BWV 146 i 169 de Johann Sebastian Bach. El director artístic del festival, Daniel Tarrida, ens ha donat més detalls d'aquest concert i dels altres deu restants del festival.