Conversem amb l'artista mexicana Lila Downs sobre els seus propers projectes

Tue, 27 Sep 2022 16:25:00 +0000

La cantant mexicana Lila Downs fa més de dues dècades que figura en l'esglaó més alt dels artistes de "world music" més mediàtics, i en la seva trajectòria hi trobem no només una desena de discos, sinó també diversos Premis Grammy, sempre emmarcats en les categories de l'àmbit de l'anomenada "música llatina". Mentre sentim de fons un dels nous singles que ja corren per les plataformes, recordem que, aquesta tardor, l'artista, nascuda el 1968 a la Heroica Ciudad de Tlaxiaco, a l'estat mexicà de Oaxaca, ha de reprendre una gira que va començar a l'estiu per algunes ciutats de l'estat espanyol. Mentrestant, té ja preparat nou material per a dos nous discos. En aquest impàs hem tingut l'ocasió de conversar amb ella.