Quartet Mèlt: "Al disc 'Celebrem', mostrem com sonem a cappella, que és la nostra essència"

Thu, 08 Jun 2023 16:20:00 +0000

Els components del Quartet Mèlt han vingut al programa per presentar-nos el seu nou disc, "Celebrem" (editat per RGB Suports), que, com indica el seu nom, commemora el seu desè aniversari i, a més, convida a valorar les petites coses quotidianes que ens aporten felicitat. Aquest àlbum, el tercer de la seva trajectòria, l'estan presentant amb una gira de concerts arreu del país que tindrà com a celebració especial el concert del proper 23 d'octubre al Palau de la Música Catalana, que serà una gran festa d'aniversari pels seus 10 anys, plena de sorpreses i records emotius. Aquesta tarda ens han ofert una actuació en directe que veureu a l'Instagram de @catalunyamusica.