Neddermann: "Al meu EP 'Artean' hi participen creadores basques que fan projectes amb ànima"

Mon, 18 Nov 2024 17:40:00 +0000

La cantant i compositora Judit Neddermann ens ha presentat el seu nou EP, "Artean", que inclou sis cançons, cinc originals d'ella mateixa i una cançó del violoncel·lista Quico Pugès. Les cançons originals han estat escrites originalment en català i la cantautora Olatz Salvador les ha traduït i adaptat a l'euskera. L'objectiu del disc és celebrar la riquesa lingüística i el cant compartit. És per això que Neddermann ha convidat a cinc cantants d'Euskal Herria per col·laborar cadascuna en una cançó. El procés de composició, adaptació i enregistrament ha portat molts dies de convivència i intercanvi, per la qual cosa el projecte s'ha convertit en un pont real entre les dues realitats. A més, Judit Neddermann ens ha ofert una actuació musical en directe que veureu a la web del nostre programa i a la playlist de 3CatCultura a YouTube.