"Crec en una música de timbres i per això treballo molt els sons de cada instrument individualment"

Tue, 08 Mar 2022 17:20:00 +0000

Avui, 8 de març, hem entrevistat la compositora Nuria Núñez Hierro, guanyadora del 39è Premi Reina Sofia de Composició Musical convocat anualment per la Fundació de Música Ferrer-Salat i dotat amb 100.000 euros. Núñez Hierro l'ha guanyat amb la seva obra "Enjambres" que ha estat analitzada pel jurat format per Baldur Brönnimann, Carlos Fontcuberta, Octavi Rumbau i Jesús Rueda, i presidit per Marcela Rodríguez. A les seves obres ens ha explicat que poleix cada so de cada instrument individualment perquè formi part de la massa, per tal que aquesta tingui l'aspecte sonor que ella vol. L'obra guardonada s'estrenarà a l'octubre en la versió de l'Orquestra Simfònica de Radiotelevisió Espanyola al Teatre Monumental de Madrid. Al seu catàleg hi trobem obres de cambra, obres orquestrals i també peces escèniques per a infants.