Carandell: "Vaig gaudir molt de la meva participació al Premi BBVA de música al talent individual"

Mon, 17 Jun 2024 16:40:00 +0000

Aquesta tarda ens ha acompanyat el violinista català de 15 anys Joaquim Carandell, alumne de l'Escola Conservatori Mestre Montserrat de Vilanova i la Geltrú, deixeble de Raquel Castro i guanyador del 8è Premi BBVA de música al talent individual en la categoria júnior i d'un dels 5 Premis ACCat a la millor interpretació d'una obra d'un compositor català. Acompanyat per Daniel Gil, director d'aquest mateix centre educatiu musical, ens ha explicat com va ser la preparació i l'experiència de presentar-se a aquest guardó i sortir-ne amb dos dels premis. A més, Carandell ens ha ofert una actuació musical en directe que veureu a l'Instagram de @catalunyamusica.