Kazushi Ono s'acomiada de l'OBC dirigint la simfonia "Resurrecció", de Mahler

Thu, 26 May 2022 06:00:00 +0000

La producció de l'OBC d'aquest cap de setmana posarà el punt final a la temporada i també serà l'última que dirigirà Kazushi Ono, per acomiadar-se com a titular de l'orquestra, i ho farà diriginit la Segona Simfonia, "Resurrecció", de Mahler, amb la soprano Lydia Teuscher i la mezzosoprano Mihoko Fujimura com a solistes, al costat de l'Orfeó Català i, evidentment, l'Orquestra Simfònica de Barcelona i Nacional de Catalunya.
El director japonès ha ocupat aquest càrrec des del 2015 i ha destacat, en roda de premsa, la gira de l'orquestra al Japó durant cinc setmanes, l'estiu del 2019, i també la superació del difícil període de la pandèmia com dos dels moments més destacats del seu pas per l'OBC. Al seu comiat, Kazushi Ono ha parlat de manera molt elogiosa de la formació que ha dirigit durant 7 anys.