Adrià Bauzó: "Volem que ens aplaudeixin i ens escoltin pel nostre so i no per la joventut"

Thu, 08 Jul 2021 17:00:00 +0000

Hem conversat amb Adrià Bauzó i Nuri Mancebo per saber com ha anat la convocatòria d'audicions que es va obrir per entrar a formar part de la Black Music Big Band, la Junior i el Black Music Choir de Girona, que es va tancar fa pocs dies. Bauzó és el director musical de les formacions i Mancebo s'encarrega de la part vocal. La Black Music Big Band es va crear ara fa cinc anys a les comarques gironines. És la primera big band formativa centrada en els estils del soul i el funk i ja ha enregistrat tres discos, dos dels quals en directe. Està formada per una trentena de noies i nois d'entre 16 i 25 anys i ha col·laborat amb artistes com Llibert Fortuny, The Sey Sisters i Raynald Colom, entre d'altres. La Black Music Big Band com la resta de formacions són un projecte de la Fundació Casa de la Música de les Comarques Gironines i del Black Music Festival.