Birch: "El ritme frenètic actual roba el temps que la música es mereix"

Mon, 15 Sep 2025 16:40:00 +0000

La cantautora i guitarrista Birch ens ha presentat el seu àlbum de debut, titulat "Edge of time" (Microscopi, 2025). Aquest treball combina el folk contemporani, l'esperit cantautor i una delicada dosi d'experimentació sonora. El disc tracta de la situació del món en l'actualitat, que, segons ella, està marcada per la crisi ecosocial, la desigualtat estructural, la precarietat creixent i la lògica devastadora del poder imperialista. Alhora, Birch, amb la seva música fa una crida a l'esperança i explora el potencial de l'art com a eina de resistència, consciència i transformació cultural. L'artista catalana, acompanyada pel guitarrista Benjamín Aedo, ens ha interpretat un dels seus temes propis, "Luz en el puerto". Aquesta actuació en directe la podeu veure a la web del nostre programa i a la playlist de 3CatCultura a YouTube.