Anna Alàs: "Oferirem l'estrena al nostre país de les 'Tres poesies de Bartomeu Rosselló-Pòrcel'"

Wed, 02 Jun 2021 17:00:00 +0000

La mezzosoprano Anna Alàs i Jové oferirà dilluns que ve, 7 de juny, un recital amb el pianista Alexander Fleischer, al Petit Palau, programat dins la Schubertíada pel Palau de la Música Catalana, amb la col·laboració de l'Associació Franz Schubert de Barcelona i el Centre Nacional de Difusió Musical, on interpretarà cançons i lieder de Manuel Blancafort, Xavier Montsalvatge i Robert Schumann, i també hi oferirà l'estrena a Catalunya de les "Tres poesies de Bartomeu Rosselló-Pòrcel", del compositor català Joan Magrané. Aquesta serà l'única actuació de la temporada a Barcelona de la cantant catalana, amb qui hem pogut conversar i que aquests dies està aconseguint molt bones crítiques per la seva interpretació del paper de Romeo a l'òpera "I Capuleti e i Montecchi", de Vincenzo Bellini, al Landestheater de Linz. Fotografia: Michal Novak.