El projecte (Òh!)pera crearà quatre òperes que es representaran en diversos espais del Liceu

Wed, 19 Jan 2022 17:35:00 +0000

El proper mes de juliol veurà la llum el resultat del projecte (Òh)pera! impulsat pel Liceu, la Regidoria de Turisme i Indústries Creatives de l'Ajuntament de Barcelona, el Disseny Hub i escoles de disseny de la ciutat. Fomentar l'experimentació i aprenentatge de joves estudiants de diverses disciplines a través d'una experiència real de creació operística és l'objectiu d'aquest projecte estratègic del teatre de la Rambla, que vol donar resposta a quatre reptes. N'han parlat en roda de premsa el director general del Liceu, Valentí Oviedo, Mireia Escobar, directora del Disseny Hub Barcelona, i el director artístic del Liceu, Víctor García de Gomar.