El compositor Jordi Cervelló ens comenta l'obra que li estrena l'OBC aquest cap de setmana

Thu, 17 Mar 2022 07:00:00 +0000

Aquest cap de setmana, la producció de l'OBC titulada "Don Quixot" per l'obra de Richard Strauss que s'hi interpretarà, inclou també l'estrena mundial d'una composició de Jordi Cervelló (a la foto), "L'harmonia de les formes". Tot i haver estat enregistrada l'any 2003 amb l'Orquestra Simfònica Acadèmica de Sant Petersburg, dirigida per Alexis Soriano, la partitura no ha estat mai interpretada en concert. Ara l'Orquestra Simfònica de Barcelona i Nacional de Catalunya ho farà en un dels últims concerts que dirigirà el seu titular, Kazushi Ono, i tot plegat més de vint anys després de la seva composició. N'hem parlat amb el mateix Jordi Cervelló.