Miquel Pérez: "Supervia va crear el concepte de mezzosoprano coloratura"

Mon, 09 Dec 2024 17:20:00 +0000

Miquel Pérez, biògraf de Conxita Supervia, ens ha presentat la quarta edició del cicle Reintèrprets, organitzat per l'Associació Catalana d'Intèrprets de Música Clàssica (ACIMC), que estarà dedicada a la insigne mezzosoprano catalana, que va viure entre el 1895 i el 1936. El Reintèrprets tindrà lloc aquest diumenge, 15 de desembre, i consistirà en una conferència que impartirà el mateix Pérez, una taula rodona, una exposició i un concert centrats en la vida i en la brillant trajectòria internacional de la cantant barcelonina, que va actuar als principals teatres d'òpera d'arreu del món. Totes les activitats del cicle són d'entrada gratuïta, però cal fer-ne reserva prèvia a www.eventbrite.com (per al concert) i a reinterprets@acimc.cat (per a la conferència i la taula rodona).