Carola Ortiz: "El clarinet és com la veu humana i m'ha permès tocar amb músics de l'Índia i Turquia"

Fri, 09 Apr 2021 17:00:00 +0000

La cantant, clarinetista i compositora catalana ha editat el seu àlbum nou, "Pecata Beata", que vol ser un homenatge i també un exercici de memòria a la figura de la dona a través del temps. Tot i tenir una forta inspiració en el folklore de Catalunya, la fusió de músiques mediterrànies i la inquietud per melodies noves fan que la música d'aquest projecte soni amb un segell propi inconfusible. Avui, Carola Ortiz ha vingut a l'estudi per parlar-nos d'aquest disc i de la seva entrada a la música. Ella és, sens dubte, una de les creadores més dinàmiques de la nova generació de músics catalans. El seu talent està marcat per la llibertat creativa i la receptivitat cap a les tradicions musicals més diverses. Presentarà l'àlbum aquest abril amb dos concerts a Argentona i Sant Cugat del Vallès, i al maig al Centre Artesà Tradicionàrius.