Larraz i Vallvé: "L'Orfeó Gracienc es distingeix per ser un cor de barri i per la seva catalanitat"

Mon, 25 Nov 2024 17:20:00 +0000

Pablo Larraz, actual director de l'Orfeó Gracienc (a l'esquerra de la foto), i Poire Vallvé, que ho va ser fins al 2021, ens han donat els detalls del concert del 120è aniversari d'aquest cor, que es farà al Saló del Tinell de Barcelona el diumenge 1 de desembre. El concert retrà homenatge als directors que han liderat l'Orfeó al llarg de la seva història, en una retrospectiva que inclou les figures de Joan Balcells, Antoni Pérez Simó i els mateixos Poire Vallvé i Pablo Larraz. El concert, que presentarà Àlex Robles, farà un recorregut per l'evolució musical de l'Orfeó i la seva contribució a la cultura catalana a través de les figures dels mestres que l'han dirigit. S'interpretaran peces que recordaran les diferents etapes del cor, des dels seus inicis amb Joan Balcells fins a l'actualitat, amb una renovada massa coral i una direcció que ha impulsat una visió moderna i avantguardista del conjunt.