El festival Clàssics combina la música, les arts plàstiques, el teatre i la reflexió

Mon, 07 Oct 2024 16:30:00 +0000

D'aquí pocs dies arribarà a Barcelona una nova edició del festival Clàssics, que posa els clàssics de la literatura al centre del debat i la creació, fent-ne una relectura i portant el seu valor intrínsec a les arts i el pensament contemporanis. Entre el 22 d'octubre i el 22 de desembre, diversos emplaçaments emblemàtics de la ciutat acolliran propostes que combinen la música, les arts plàstiques, el teatre i la reflexió, enguany amb el concepte de "natura" com a fil conductor. En l'àmbit musical hi participaran artistes com Roger Mas, Tarta Relena (a la foto), Nico Roig o Joana Gomila. N'hem parlat amb Sira Abenoza, directora de la Casa dels Clàssics, espai impulsor de l'esdeveniment.