Coneixem la pianista Sabina Martínez, que actua al Jardí dels Tarongers

Wed, 12 May 2021 06:10:00 +0000

Aquesta jove solista barcelonina, formada a l'ESMUC i a l'Acadèmia Franz Liszt de Budapest, actualment combina la docència a Llinars del Vallès amb la pràctica del seu instrument i la seva carrera de concertista. Actuarà aquest divendres, 14 de maig, al Jardí dels Tarongers, que és una plataforma ideal per a la descoberta de joves valors com ella. En el seu recital a Barcelona interpretarà obres del repertori romàntic, amb peces de Fanny Mendelssohn, Clara Schumann, Hélène de Montgeroult i Frédéric Chopin. Ella mateixa ens n'ha donat tots els detalls.