Martina Ribalta "7 pianistes de la Marató Beethoven són formats al Conservatori del Liceu i l'ESMUC"

Mon, 24 May 2021 17:00:00 +0000

Del 4 al 6 de juny se celebrarà a Barcelona la Marató Beethoven dins l'Obertura City+, que forma part del Barcelona Obertura Spring Festival. Aquesta Marató, que és una coproducció amb el Concurs Internacional de Música Maria Canals, consisteix en la interpretació de la integral de les 32 sonates del compositor alemany a 20 espais diferents de la ciutat. Per saber-ne tots els detalls, ens han acompanyat Martina Ribalta, coordinadora del Barcelona Obertura Spring Festival, i la pianista Marta Puig, que és una dels 11 intèrprets que hi actuaran. Com ens ha explicat Ribalta, a la Marató Beethoven s'han volgut potenciar els músics del nostre país i, per això, 7 dels 11 pianistes que hi participaran s'han format a les dues escoles superiors de música de la ciutat.