"Cassadó va estar tocant el violoncel tota la nit fins que Giulietta Gordigiani va morir"

Mon, 20 Feb 2023 17:20:00 +0000

Conversem amb Carme Pérez Torrecillas sobre el seu llibre "Giulietta Gordigiani - La italiana de Mendelssohn", editat per l'Editorial Arpegio. Hereva d'una família florentina de pintors i artistes, Gordigiani va ser cantant i pianista i es va casar amb un descendent de Felix Mendelssohn. Va viure a Alemanya i Itàlia i va ser víctima de l'espoliació nazi, i va emprendre després de la guerra un llarg i penós procés de recuperació del seu patrimoni. Ja vídua, va compartir la seva vida amb el violoncel·lista Gaspar Cassadó, amb qui va oferir molts recitals. Per tal de poder fer el llibre, Carme Pérez Torrecillas va fer una profunda i exhaustiva investigació a Florència i a Berlín que li ha permès narrar la vida de Gordigiani amb un llenguatge amè que ha acompanyat de fotografies de l'artista.