Pablo Ferrández: "Per a mi és un honor enorme tocar a la Diada Pau Casals"

Wed, 14 Jun 2023 16:20:00 +0000

El prestigiós violoncel·lista espanyol de 32 anys Pablo Ferrández, és el protagonista de la Diada Pau Casals 2023, que es farà demà al vespre, al Palau de la Música Catalana, i amb el seu gran amic, el pianista Luis del Valle, interpretarà obres de Bruch, Xostakóvitx, Beethoven i Franck. La Diada Pau Casals l'organitzen la Fundació Pau Casals i la Fundació Orfeó Català- Palau de la Música Catalana des del 2017 per tal de recordar el vincle històric que existeix entre el mestre del Vendrell i la sala modernista i des d'aleshores conviden músics vinculats a Casals per tocar-hi. Ferrández, guanyador de la Beca Pau Casals 2012 i artista en exclusiva del segell Sony Classical, ha estat l'escollit enguany per protagonitzar la Diada. Catalunya Música retransmetrà en directe la Diada Pau Casals 2023 des del Palau.