Trio Aurió: "Ens agrada tocar Kreisler perquè ens permet tornar a ser infants"

Tue, 03 Dec 2024 17:40:00 +0000

El Trio Aurió està format per Clàudia López Muñoz (violí), Candela Puigbò (violoncel) i Pol Requena (piano), i tots tres, amb una mitjana d'edat de 20 anys, són alumnes del Conservatori del Liceu. Tot i la seva recent formació, el Trio Aurió ha rebut invitacions per actuar en diversos concerts del Conservatori Superior del Liceu i ha estat reconegut amb un accèssit a la 25a edició dels Premis Pòdiums per a grups joves de música de cambra, celebrats a Sant Joan de Vilatorrada. A més, els tres membres del trio són becats per la Fundació de Música Ferrer-Salat per realitzar els seus estudis superiors al Conservatori. Els hem convidat amb motiu del concert que oferiran aquest divendres, 6 de desembre, al Conservatori de Barcelona, dins del cicle "Afinitats". A més, ens han ofert una actuació en directe que veureu a la playlist de YouTube de 3CatCultura i a la web del nostre programa.