El Conservatori del Liceu acull el concert "Escenes líriques" dins del cicle Liceu Jove

Tue, 20 Dec 2022 17:25:00 +0000

Demà dimecres tenen lloc dos nous concerts del cicle Liceu Jove, un és el recital de Petits Conjunts que tindrà lloc a la una del migdia a la sala d'orquestra del Conservatori, però el que centrarà la nostra atenció els pròxims minuts és el que se celebrarà a les 7 de la tarda a l'auditori del centre. La història del Conservatori del Liceu està íntimament lligada al cant i a l'òpera, i per això, cada any, els estudiants de cant ofereixen un concert titulat "Escenes líriques", en el qual presenten la feina feta a les aules i es desenvolupen en un context professional davant del públic. Així, fragments d'òperes, de sarsueles o de repertori clàssic, segons els anys, s'interpreten amb una petita però cuidada posada en escena que, des de fa un parell d'anys, va a càrrec d'Anna Ponces, amb qui hem parlat.